Hierdie skoenlapper of vlinder kom in oral in Suid-Afrika voor. In Gauteng is hulle die volopste.Die mannetjies het vier swart kolle op die agterste vlerk en die wyfies drie. Die oranjekleurige monarg (Danaus spp) bevat ’n sterk gifstof wat onmiddellike braking veroorsaak by voëls wat die insek eet. Die gif maak nie die voël dood nie, maar veroorsaak dat hy gou leer om die kleurpatroon te verbind met onsmaaklikheid. Smaaklike skoenlappers wat soos monarge lyk, word dus ook meestal met rus gelaat.